
Nr. 22/704


Biroul Permanent

al

Camerei  Deputaţilor

Vă înaintăm, alăturat, raportul suplimentar asupra proiectului de Lege privind aprobarea Ordonanţei de urgenţă a Guvernului nr. 118/2007 pentru completarea Titlului VII din Legea nr. 247/2005 privind reforma în domeniile proprietăţii şi justiţiei, precum şi unele măsuri adiacente, cu care comisia noastră a fost sesizată în fond cu adresa Biroului Permanent nr.  PL.x 903 din 19 decembrie 2007.
	PREŞEDINTE,

Viorel ŞTEFAN 

RAPORT SUPLIMENTAR
asupra proiectului de Lege privind aprobarea Ordonanţei de urgenţă 

a Guvernului nr. 118/2007 pentru completarea Titlului VII din 

Legea nr. 247/2005 privind reforma în domeniile proprietăţii 

şi justiţiei, precum şi unele măsuri adiacente
Cu adresa nr. PL.x. 903 din 19 decembrie 2007, Biroul Permanent conform art. 95 şi 115 din Regulamentul Camerei Deputaţilor, republicat, a sesizat, în procedură de urgenţă, pentru examinare şi avizare în fond, Comisia pentru buget, finanţe şi bănci cu proiectului de Lege privind aprobarea Ordonanţei de urgenţă a Guvernului nr. 118/2007 pentru completarea Titlului VII din Legea nr. 247/2005 privind reforma în domeniile proprietăţii şi justiţiei, precum şi unele măsuri adiacente.
Prezentul proiect de Lege are ca obiect de reglementare completarea Titlului VII din Legea nr. 247/2005 privind reforma în domeniile proprietăţii şi justiţiei, precum şi unele măsuri adiacente, în sensul asigurării finanţării despăgubirilor în numerar titularilor titlurilor de despăgubiri. Aceasta s-a realizat prin suplimentarea bugetului Ministerului Economiei şi Finanţelor, cu suma de 33 milioane lei, pentru Autoritatea Naţională pentru Restituirea Proprietăţilor din Fondul de rezervă bugetară la dispoziţia Guvernului, prevăzut în bugetul de stat pe anul 2007.

Proiectul de Lege face parte din categoria legilor organice, potrivit art. 76 din Constituţia României, republicată.
În şedinţa din 10 februarie 2009 Plenul Camerei Deputaţilor a hotărât retrimiterea la comisiei a prezentei legi justificându-se acest lucru prin faptul că de la momentul emiterii acestei ordonanţe şi până la data dezbaterilor au mai existat unele modificări de acte normative.
La dezbaterea proiectului au participat, în conformitate cu prevederile art. 54 şi 55 din Regulamentul Camerei Deputaţilor, din partea Autorităţii Naţionale pentru Restituirea Proprietăţilor domnul vicepreşedinte Andrei Micu şi doamna director Ana Maria Valica.

La lucrările comisiei au participat 24 deputaţi, din totalul de 30 membri ai comisiei.

Raportul comisiei a fost adoptat cu unanimitate de voturi. 

Proiectul de Lege a fost adoptat de Senat în şedinţa din data de 12 decembrie 2007.

Proiectul de Lege, potrivit art. 75 din Constituţia României, republicată şi a art. 92 alin. (9) pct.1 din Regulamentul Camerei Deputaţilor, este de competenţa decizională a Camerei Deputaţilor.
În şedinţa din data de 18 martie 2009, Comisia a rediscutat prezentul act normativ şi a hotărât  menţinerea  raportului în forma adoptată de Senat.
	PREŞEDINTE,

Viorel ŞTEFAN
	SECRETAR,

Iuliu NOSA


Consilier parlamentar

Bărdiţă Mariana
Expert parlamentar

Vasilica Popa

